Ser dona, sona a Alaquàs
02/03/2011

# Ser dona, sona a Alaquàs

*   02/03/2011
*   [Imprimir](#)
*   Compartir
*    https://www.alaquas.org/documento.asp?id\_do=12559

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F12559%2F0&title=Ajuntament%20d%27Alaqu%C3%A0s.%20Premsa.Ser%20dona%2C%20sona%20a%20Alaqu%C3%A0s)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/12559/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2011/2/12559/02032011dona_1_Form_4.jpg)](https://www.alaquas.org/ficheros/documentos/2011/2/12559/02032011dona_1_Form_10.jpg "<a href='https://www.alaquas.org/ficheros/documentos/2011/2/12559/02032011dona_1_Form_10.jpg' target=_blank><i class='fa fa-external-link' aria-hidden='true'></i>.Ser dona, sona a Alaquàs</a>")

L'Ajuntament d'Alaquàs i els col·lectius de dones de la ciutat han preparat una ampla programació cultural i lúdica per celebrar el Dia Internacional de les Dones

Alaquàs ha començat ja a celebrar els actes commemoratius del 8 de Març, Dia Internacional de les dones. Sota el lema "Ser dona, sona" l'Ajuntament d'Alaquàs i els col·lectius de dones de la ciutat han preparat una completa programació cultural i lúdica que es desenvoluparà fins el 14 de març. L'objectiu d'enguany és homenatjar totes les dones pel seu treball continu i diari així com a totes aquelles dones, que amb renom o des de l'anonimat, han deixat la seua empremta en la història de la civilització des de diferents sectors professionals.

Les activitats es van iniciar el passat divendres 25 de febrer amb el taller de ioga "Relaxant cos i ment, cuida't" a càrrec de Grup Dosal. Al llarg d'aquesta setmana s'estan realitzant tallers diversos de manualitats i de risoteràpia organitzats per l'associació L'Oroneta i per l'associació Dimecres Femení, respectivament. Hui dimecres hi haurà una jornada de portes obertes al taller d'igualtat de l'EPA i demà dijous tindrà lloc la xerrada "Ser dona, sona" a càrrec de la psicòloga del Departament de la Dona, Patricia Olascoaga.

Les activitats continuaran el divendres amb el tradicional Esplai-Cross Solidari de la Dona que eixirà des del parc de la Sequieta i per la nit tindrà lloc el sopar de dones convocat per les associacions de dones d'Alaquàs.

El proper dilluns 7 de març, a les 19 hores es celebrarà la taula redona "Ocupació domèstica", en la qual col·laboren el Centre Comarcal de Serveis Interculturals de la Mancomunitat de l'Horta Sud, la Plataforma per la Igualtat de Drets de les Empleades de Llar de València-Càrites Diocesana de València i la Plataforma per la Igualtat de Drets de les Empleades de Llar de València-CCOO PV.

El dimarts 8 de Març, Dia Internacional de les Dones, tindrà lloc la concentració a la porta de l'Ajuntament d'Alaquàs així com la lectura del manifest institucional. Les activitats finalitzaran amb una degustació de dolç i salat el dijous 10 de març i la presentació del Certament Literari de la EPA convocat pel Centre de Formació de Persones Adultes Enric Valor, que tancarà la programació d'enguany amb un concert de piano en homenatge a les dones compositores.